इम्तियाज जलील मजलिस-ए-इत्तेहादुल-मुस्लिमीन (AIMIM) पक्षाचे औरंगाबादचे खासदार आहेत. आपल्या पक्षाच्या नेत्याचं नाव घेऊन ते विचारतात, "यांच्या व्यतिरिक्त दुसरं कोणी असेल तर तुम्ही सांगा. इतकं ठाम बोलणाऱ्या, संसदेत मुस्लिमांचे प्रश्न मांडणाऱ्या कोणत्याही राज्यातल्या, शहरातल्या दुसऱ्या नेत्याचं नाव सांगा." 

इम्तियाज यांच्या मते त्यांचा पक्षही त्यांच्या नेत्यासारखा मुस्लिमांच्या हक्कांसाठी लढणारा एकमेव पक्ष आहे. 

बिहार विधानसभा निवडणुकीत पाच जागा जिंकल्यानंतर हे म्हटलं जातंय की AIMIM मुस्लिमांसाठी राष्ट्रीय पातळीवरचा पक्ष म्हणून समोर आला आहे. याचे अध्यक्ष असदुद्दीन ओवेसी या समुदायाचे सगळ्यात मोठे नेते म्हणून समोर आले. 

या पक्षाची स्थापना 1927 साली झाली होती. सुरुवातीला या पक्षाचा आवाका फक्त तेलंगणपुरताच मर्यादित होता. 1984 पासून हा पक्ष सतत हैदराबाद लोकसभेची जागा जिंकत आहे. 

2014 च्या तेलंगण विधानसभा निवडणुकीत या पक्षाने 7 जागा जिंकल्या तर 2014 च्याच महाराष्ट्र विधानसभेच्या निवडणुकांमध्ये 2 जागा जिंकल्या. या विजयामुळे त्यांनी आपली एक लहान शहरी पक्ष म्हणून असणारी ओळख पुसून काढत स्वतःला रा... आणखी 4000 वर्णांसाठी लेख सुरू ठेवा:
ज्यस्तरीय पक्ष म्हणून ओळख दिली. 

बिहारच्या निवडणुकीत मिळालेल्या यशानंतर पक्षाच्या आशा उंचावल्या आहेत आणि म्हणूनच AIMIM ने आता पश्चिम बंगालमध्ये आपलं नशीब अजमावून पाहायचं ठरवलं आहे. बिहारच्या तुलनेत इथे मुस्लिमांचं संख्या कितीतरी जास्त आहे. तसंच उत्तर प्रदेशमध्ये अनेक जागांवर डिपॉझिट जप्त झालेलं असतानाही पक्ष 2022 च्या उत्तर प्रदेश निवडणुकांमध्ये भाग घेण्याचं म्हणत आहे. 

इम्तियाज जलील यांचं म्हणणं आहे की पक्षाच्या यशामागे ओवेसींवर लोकांचा वाढणारा विश्वास हे कारण आहे. ते म्हणतात, "लोकांना आता याची जाणीव होतेय की ओवेसी तिखट बोलतील, थोडं तिरकस बोलतील पण जे बोलतील ते खरं बोलतील." 

मुसलमानांसाठी एमआयएम पक्ष संकट की संधी? 

मुस्लीम समाजात सध्या एका मुद्द्यावरून वाद-प्रतिवाद होताहेत की एमआयएम मुस्लिमांसाठी एक संधी आहे की संकट?

हैदराबादचे जैद अंसार पक्षाच्या कट्टर समर्थकांपैकी एक आहेत. ते म्हणतात, "मुस्लिमांना देशाचं राजकारण आणि सत्तेपासून लांब ठेवण्याचा प्रयत्न केला जातोय. आम्हाला वाटतं की आम्ही अनाथ आहोत, आमच्यासाठी बोलणारं कोणी नाही. जे पक्ष आमची मतं मिळवतात तेही आमच्या मुद्द्यांवर मूग गिळून बसतात. अशा स्थितीत ओवेसी साहेबांनी आम्हाला आवाज दिलाय. ते आमच्या हक्कांसाठी भांडतात, ज्यामुळे आम्हाला ताकद मिळते." 

खासदार इम्तियाज जलील हे स्पष्ट करतात की त्यांचा पक्ष फक्त मुसलमानांचा नाहीये. ते म्हणतात की त्यांच्या पक्षाने निवडणुकांमध्ये, विशेषतः स्थानिक निवडणुकांमध्ये, अनेक दलित आणि हिंदू उमेदवारांना तिकीटं दिली होती. 

"आम्ही असं कधीही म्हटलं नाही की एआयएमआयआम मुसलमानांचा पक्ष आहे. ही गोष्ट खरी की मुसलमानांचे सगळ्यांत जास्त प्रश्न आहेत, त्यामुळे जेव्हा हे प्रश्न कोणी मांडत नाही तेव्हा आम्हाला मांडावे लागतात. जर दुसऱ्या पक्षांनी मुसलमानांच्या मुद्द्यांवर भर दिला असता तर आमच्या पक्षाला आज जी जागा मिळाली आहे ती मिळालीच नसती." 

असंही म्हटलं जातंय की मुस्लीम युवकांमध्ये एमआयएमला चांगलीच लोकप्रियता लाभली आहे. 

मुंबईत एका कंपनीत मॅनेजर म्हणून काम करणाऱ्या दीबा अरीज यांना आपलं भाड्याचं घर बदलायचं आहे. पण त्यांचं म्हणणं आहे की मुस्लीम असल्यामुळे त्यांना दुसरं घर मिळत नाहीये. त्यांचा बॉयफ्रेंड एमआयएमचा समर्थक आहे पण त्यांना स्वतःला ओवेसी किंवा झाकीर नाईक यांच्यासारखे मुस्लीम नेते आवडत नाहीत. 

त्या म्हणतात, "मी ओवेसींची वाढती...